ตอนนี้กินยาพอนสแตนเม็ดสีเหลืองแล้วทุกครั้งที่มี ประจำเดือนอาการก็ไม่ดีขึ้นเลยสักครั้งค่ะ แล้วกินพอนแสตนที่ให้มา เม็ดสีขาวฟ้าก็ไม่ดีขึ้นค่ะ ควรกินยาตัวไหนดีคะ
สวัสดีค่ะ หากยังอยู่ในช่วงวัยรุ่น หรือมีอาการปวดท้องประจำเดือนมาตั้งแต่วัยรุ่น อาการปวดประจำเดือนดังกล่าว ถือเป็นการปวดประจำเดือนชนิดปฐมภูมิ ซึ่งไม่ได้เกิดจากความผิดปกติของมดลูกหรือรังไข่ เชื่อว่ามีสาเหตุมาจากการเปลี่ยนแปลงของฮอร์โมนในระหว่างมีประจำเดือน และมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติและมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อยหากเป็นอาการปวดประจำเดือนชนิดปฐมภูมิ วิธีการบรรเทาปวด ได้แก่การประคบอุ่นที่ท้องน้อยด้วยกระเป๋าน้ำร้อนการอาบน้ำอุ่น การแช่น้ำอุ่นในอ่าง ดื่มน้ำมากๆ หลีกเลี่ยงเครื่องดื่มที่มีคาเฟอีน เช่น ชา กาแฟ น้ำอัดลมหรือช็อกโกแลตไม่ใส่เสื้อผ้าที่รัดช่วงเอวแน่นเกินไป ทานแก้ปวด เช่นพาราเซตามอล (paracetamol)หรือยาในกลุ่มยาต้านอักเสบชนิดไม่ใช่สเตียรอยด์ (NSAID)เช่นmefenamic acidหรือ ponstan ดังที่ทานอยู่ หรือไอบูโพรเฟน (ibuprofen)เป็นต้นแต่หากไม่ได้อยู่ในช่วงวัยรุ่นแล้ว แลไม่เคยมีอาการปวดประจำเดือนมาก่อนในช่วงวัยรุ่น แต่เริ่มมาปวดที่อายุมากกว่า 20 ปีไปแล้ว และอาการปวดเป็นรุนแรงขึ้นเรื่อยๆ ถือเป็นอาการปวดประจำเดือนชนิดทุติยภูมิ ซึ่งลักษณะอาการปวดคือ จะปวดก่อนมีเลือดประจำเดือนมาหรือเริ่มปวดพร้อมกับประจำเดือนมาและยังปวดต่อไปเรื่อย ๆ จนกว่าประจำเดือนจะหยุดหรือหลังประจำเดือนหยุด โดยสาเหตุได้แก่1. มีเนื้องอกมดลูก2. เยื่อบุโพรงมดลูกเจริญขึ้นผิดที่3..ซีสต์ที่รังไข่ โดยเฉพาะช็อกโกแลตซีสต์ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ อาจทำให้มีอาการปวดประจำเดือนมากได้4. พังผืดในช่องท้อง ซึ่งอาจเกิดจากเคยผ่าตัดในช่องท้องมาก่อน หรือเคยมีการอักเสบในอุ้งเชิงกรานมาก่อน (ที่ไม่ใช่จากเยื่อบุโพรงมดลูกเจริญขึ้นผิดที่) จะทำให้เกิดการดึงรั้งของอวัยวะในอุ้งเชิงกราน แต่จะมีอาการปวดท้องน้อยแบบเรื้อรังมากกว่าที่จะปวดตามรอบของประจำเดือน5. การใส่ห่วงคุมกำเนิด จะทำให้เกิดอาการปวดประจำเดือนได้เช่นกัน เนื่องจากร่างกายพยายามบีบตัวเพื่อกำจัดสิ่งแปลกปลอมนั้นออกไปดังนั้นหากเป็นอาการปวดประจำเดือนชนิดทุติยภูมิ ควรไปพบสูติ-นรีแพทย์เพื่อตรวจหาสาเหตุค่ะ แพทย์อาจทำการตรวจภายใน และ/หรืออัลตราซาวด์ช่องท้องน้อยค่ะ สาเหตุบางอย่าง การทานยาแก้ปวด อาจช่วยบรรเทาไม่ได้มากนักค่ะ